
	1.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Vēršam uzmanību, ka no noteikumu projekta anotācijas izriet, ka noteikumu projekta spēkā stāšanās, ņemot vērā tajā paredzēto Programmas vadības informācijas sistēmas izmantošanu, ir cieši saistīta ar Ministru kabineta noteikumu projektā "Mērķa finansējuma izlietojuma pārvaldības platformas noteikumi" (23-TA-1157) ietverto regulējumu. Attiecīgi lūdzam izvērtēt un aizpildīt noteikumu projekta anotācijas 4. sadaļu, skaidrojot minētā Ministru kabineta noteikumu projekta sagatavošanas nepieciešamību un būtību.
Piedāvātā redakcija
-
	Viesturs Blūmentāls (TM)

	2.
	Noteikumu konsolidētā versija
40. Partnerorganizāciju atlasi veic sadarbības iestāde saskaņā ar partnerorganizāciju atlases nolikumu (turpmāk – atlases nolikums) un šo noteikumu 4. pielikumā minētajiem kritērijiem, izmantojot programmas vadības informācijas sistēmu (turpmāk - programmas vadības informācijas sistēma). Sadarbības iestāde lēmumu piešķirt tiesības būt par partnerorganizāciju, piešķirt minētās tiesības ar nosacījumu vai noraidīt tās, kā arī atzinumu par lēmuma piešķirt minētās tiesības ar nosacījumu noraidīšanu vai izpildi, paziņo programmas vadības informācijas sistēmā.
	Priekšlikums
Atbilstoši Administratīvā procesa likuma 56. panta pirmajā daļā noteiktajam lūdzam svītrot noteikumu projekta 3. punktu vai papildināt noteikumu projekta anotāciju ar norādi uz likumu, kas noteic speciālo regulējumu attiecībā uz projekta iesnieguma iesniegšanas veidu. Alternatīvi lūdzam skaidrot, no kādiem Eiropas Savienības tiesību aktiem izriet prasība attiecīgā veidā izmantot programmas vadības informācijas sistēmu. Norādām, ka pirmšķietami no Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 69. panta neizriet šāda prasība.
Piedāvātā redakcija
-
	Viesturs Blūmentāls (TM)

	3.
	Noteikumu konsolidētā versija
40. Partnerorganizāciju atlasi veic sadarbības iestāde saskaņā ar partnerorganizāciju atlases nolikumu (turpmāk – atlases nolikums) un šo noteikumu 4. pielikumā minētajiem kritērijiem, izmantojot programmas vadības informācijas sistēmu (turpmāk - programmas vadības informācijas sistēma). Sadarbības iestāde lēmumu piešķirt tiesības būt par partnerorganizāciju, piešķirt minētās tiesības ar nosacījumu vai noraidīt tās, kā arī atzinumu par lēmuma piešķirt minētās tiesības ar nosacījumu noraidīšanu vai izpildi, paziņo programmas vadības informācijas sistēmā.
	Priekšlikums
Vēršam uzmanību, ka nav skaidrs, kas ir domāts ar noteikumu projekta 3. punktā minēto atzinumu par lēmuma piešķirt minētās tiesības ar nosacījumu noraidīšanu (jo lēmums jau netiek noraidīts) un, proti, vai ar to domāts atzinums par lēmumā piešķirt minētās tiesības ar nosacījumu noteikto nosacījumu neizpildi, tādēļ lūdzam izvērtēt un precizēt noteikumu projekta 3. punktu, nodrošinot korektu un likumam atbilstošu terminoloģiju. Norādām, ka atbilstoši Eiropas Sociālā fonda Plus programmas materiālās nenodrošinātības mazināšanai 2021.—2027. gada plānošanas perioda vadības likumam, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, tiesības būt par partnerorganizāciju uzskatāmas par noraidītām. 
Piedāvātā redakcija
-
	Viesturs Blūmentāls (TM)

	4.
	Noteikumu konsolidētā versija
44. Sadarbības iestāde tās oficiālajā tīmekļvietnē (www.sif.gov.lv) publicē:
	Priekšlikums
Lūdzam izvērtēt un noteikumu projekta 5. punktā, kā arī Ministru kabineta 2022. gada 21. jūnija noteikumu Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi" 48. punktā paredzēt, ka attiecīgā informācija un dokumenti tiek publicēti arī oficiālajā izdevumā "Latvijas Vēstnesis", līdzīgi, kā tas ir paredzēts Eiropas Savienības struktūrfondu gadījumā (sk. Eiropas Savienības fondu 2021.—2027. gada plānošanas perioda vadības likumu u.c.).
Piedāvātā redakcija
-
	Viesturs Blūmentāls (TM)

	5.
	Noteikumu konsolidētā versija
48. Lai iegūtu tiesības būt par partnerorganizāciju, pretendents iesniedz sadarbības iestādē iesniegumu atbilstoši tās oficiālajā tīmekļvietnē (www.sif.gov.lv) ievietotā atlases nolikuma nosacījumiem un pievieno atlases nolikumā noteiktos dokumentus, ja tas spēj nodrošināt pārtikas un pamata materiālās palīdzības preču izdalīšanu un (vai) maltīšu nodrošināšanu un papildpasākumu īstenošanu pilnībā vai daļēji vismaz vienā izdales teritorijā.
	Priekšlikums
Lūdzam noteikumu projekta 5. punktā vārdus "un (vai)" aizstāt ar saikli "un" vai saikli "vai", nodrošinot skaidras tiesību normas.
Piedāvātā redakcija
-
	Viesturs Blūmentāls (TM)

	6.
	Noteikumu konsolidētā versija
55. Līgumu vai vienošanos slēdz uz laiku, kas nav ilgāks par trim gadiem. Līgumu vai vienošanos slēdz, groza, kā arī sniedz citu ar līguma vai vienošanās izpildi saistītu informāciju, programmas vadības informācijas sistēmā.
	Priekšlikums
Vēršam uzmanību, ka Ministru kabineta 2022. gada 14. jūlija noteikumu Nr. 443 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas uzraudzības noteikumi" 60. un 61. punkts neparedz atbilstošu pilnvaru partnerorganizācijām programmas vadības informācijas sistēmas izmantošanai, tādēļ lūdzam izvērtēt un nepieciešamības gadījumā nodrošināt atbilstošu grozījumu izdarīšanu minētajos Ministru kabineta noteikumos, papildinot arī noteikumu projekta anotācijas 4. sadaļu ar attiecīgu informāciju.
Piedāvātā redakcija
-
	Viesturs Blūmentāls (TM)



